Ingyen buszoztatják a Fidesz szavazóit a békemenetre a törökszentmiklósi választókörzetből - írja a Hír Tv.

A Hír TV munkatársa inkognitóban felhívta azt a telefonszámot, amit a környék fideszes képviselője, Boldog István tett közzé a Facebookon.

– Több helyről indul, de Törökszentmiklós (Szolnokhoz képest az van legközelebb), ahonnan indul busz, és nem gondolnám, hogy be fogunk menni Szolnokra.

– Rendben. Olyan kérdésem lenne,hogy vannak anyagi vonzatai, anyagi költsége lenne ennek, vagy ezt...

– Nem, nem, nem. Nem lenne – mondta egy hölgy.

Az újságíró azt nem tudta meg, hogy a költségeket Boldog István, a Fidesz, vagy pedig a párt jótevői állják-e. A felvétel itt hallgatható meg.